 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 **Kantonalna uprava civilne zaštite**

**KANTONALNI OPERATIVNI CENTAR**

Broj:17-40-1-100/22

Goražde,12.04.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde u posljednja 24 sata, na području BPK Goražde nisu zabilježene pojave opasnosti od prirodnih i drugih nesreća koje bi ugrožavale ljude i materijalna dobra.

 Prema informaciji operativnog centra KMUP-a BPK-a Goražde u posljednja 24 sata na području našeg kantona nije bilo pojava opasnosti od prirodnih i drugih nesreća koje bi ugrožavale ljude i materijalna dobra.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 35 pregleda. Sedam osoba je zadržano na liječenju u Kantonalnoj bolnici.

 Nisu zabilježene pojave novih niti aktiviranja postojećih klizišta.

 Kada je riječ o vodosnadbjevanju na području BPK Goražde, u protekla 24 sata nije bilo problema u snadbjevanju stanovništva vodom.

 Prema informaciji Elektrodistribucije-poslovna jedinica Goražde u posljedna 24h nije bilo prekida u snadbjevanju električnom energijom.

Zbog padavina u proteklim danima, vodostaji na području BPK Goražde su u blagom porastu, ali nema opasnosti od njihovog izlijevanja iz korita.

 Na osnovu informacije Direkcije za ceste BPK-a Goražde na Regionalnom putu R-448 saobraćaj se odvija otežano zbog pojave klizišta na relaciji Gornje Bare - Hrenovica. Na Regionalnom putu R-448 saobraćaj se odvija sporije i otežano zbog pojave odrona na relaciji Osanica – Ilovača.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |  |
| --- | --- |
| Izvještaj za dan: | 11.04.2022. |

* Zaključeno sa 11.04. pod zdravstvenim nadzorom su 2 osobe sa područja BPK.
* Dana 11.04. bila su uzorkovanja materijala kod 18 osoba, 8 u Kantonalnoj bolnici Goražde, 9 dom zdravlja Gorazde,1 Prača.
* Završena su testiranja i prema rezultatima nema pozitivnih osoba na COVID-19 .
* **Zaključno sa 11.04. na području BPK je 1 aktivno zaražena osoba koronavirusom (COVID-19),** oporavljeno je ukupno 3955 osoba, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Fahrudin Bezdrob*

2. Direktoru KUCZ BPK Goražde*,*

3.Služba civilne zaštite Grada Goražda,

4.Služba civilne zaštite općine Pale FBiH,

5.Služba civilne zaštite Općine Foča FBiH

*odHHHHJHHHhjsdkjkfekl*Adresa: Ul. 1. Slavne višegradske brigade 2a, 73000 Goražde, BiH Tel: 038 224 027, Fax: 038 228 729, mail: kocbpk@gmail.com